سيدي حمو الطالب بن عبد الله ؤ معروف ب باب نومارݣ (أمارݣ هوّا الشيعر السوسي) ؤعندو سميات خرين بحال: سيدي حمو الزݣموري، سيدي حمو ݣوتيفنوت. هاد السيد اللي تولد فلقرن تمنطاش فأولوز جوايه تارودانت، هوا واحد لعاليم بالدين و شاعير مغريبي من بلاد سوس و صيتو دايع فيها وكايتعتابر هوا لقيدوم ديال أمارݣ بتاشلحيت حتا تكنا عليه ب "باب ن ؤمارݣ" فزمانو الشيعر السوسي غايعرف واحد الطفرة ماليها متيل و تكتبو عليه شلا خبّير سوا من لمغاربا ؤلا من لوروپيين سيرتو لمختار السوسي اللي عرف بقيمتو لكبيرة و عتابرو من لعولاما دلقرن 12 هيجري و دوا عليه بزاف فكناشو "سوس العالمة". كلام سيدي حمو الطالب ماتزممش بقلم ولايني كان كلامو كايتعاود بين جيال و جيال من بين قوالو: -" ئرحم ربي سيدي حمو الطالب باب ن ؤمارݣ، إس ئنا ئݣلين:" زعما، الله يرحم سيدي حمو الطالب لمعلم ديال أمارݣ ،راه ݣال هاد لفاقير: (هاد لجوملة على ماضهر كانت كاتبدا بيها ݣاع لقوال ديالو.) -"واد تيموزّونين مقار ئصفا زوند أيور، واد ئيات أور إيݣي يات مقار نيت ئيدر ئيمّوت" زعما ، هاداك اللي مزلوط واخا يبري بحال لݣمرة، اللي ماعندو والو ماكايسوا والو.